**ELŐTERJESZTÉS**

**Körmend város Önkormányzata Képviselő-testülete 2017. február 28-i ülésére**

**Tárgy:** részvényértékesítés megtárgyalása

Tisztelt Képviselő-testület!

A Regionális Fejlesztési Holding Zrt. vételi ajánlattal kereste meg az Önkormányzatot.

Tavalyi év során az éves mérlegbeszámolók tárgyalásakor jeleztük már a Képviselő-testület felé azt, hogy a Nyugat-Pannon Fejlesztési Zrt. –ben átalakítások várhatóak. Ezen folyamat eredményeképpen 2016-ban tőkeleszállításra került sor a cégben, amely során az Önkormányzat 701.614 Ft. összegben részesedett.

A Regionális Fejlesztési Holding Zrt. jelezte, hogy a tőkeleszállítást követően szeretné megvásárolni az Önkormányzat részvényeit. 6019. Ft. névértékű részvényről van szó, amit névértékkel egyező áron vásárolna meg a cég.

A Nyugat-Pannon Fejlesztési Zrt. gazdasági társaság működésében ténylegesen az Önkormányzat nem vett részt, a részvényesi éves részesedése is minimális volt az Önkormányzatnak. Ezért a részvények értékesítését javaslom a vételi ajánlattal egyezően a Képviselő-testületnek.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy a Nyugat-Pannon Fejlesztési Zrt –ben végrehajtott tőkeleszállítást követően elfogadja a Regionális Fejlesztési Holding Zrt. gazdasági társaságtól érkezett vételi ajánlatot, és ezzel értékesíti az Önkormányzatnak a Nyugat-Pannon Fejlesztési Zrt. gazdasági társaságban meglévő, 6019 db részvényét összesen 6019 Ft. vételáron a Regionális Fejlesztési Holding Zrt részére.

A Képviselő-testület felhatalmazza a polgármestert a részvény értékesítésről szóló adásvételi szerződés megkötésére.

Körmend, 2017. február 13.

**Bebes István**

**polgármester**